CELEX: 32010R0327
Language: hu
Date: 2010-04-21 00:00:00
Title: A Bizottság 327/2010/EU rendelete ( 2010. április 21.) a 3-fitáz kacsákon kívüli valamennyi kisebb madárfaj és díszmadarak esetében takarmány-adalékanyagként való új felhasználásának engedélyezéséről (az engedély jogosultja: BASF SE) (EGT-vonatkozású szöveg)

22.4.2010   
            
            
               HU
            
            
               Az Európai Unió Hivatalos Lapja
            
            
               L 100/3
            
         A BIZOTTSÁG 327/2010/EU RENDELETE
   (2010. április 21.)
   a 3-fitáz kacsákon kívüli valamennyi kisebb madárfaj és díszmadarak esetében takarmány-adalékanyagként való új felhasználásának engedélyezéséről (az engedély jogosultja: BASF SE)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedélyek megadásának indokairól és a vonatkozó eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó, az Aspergillus niger (CBS 101.672) által előállított 3-fitáz enzimkészítménynek a kisebb madárfajok és díszmadarak esetében takarmány-adalékanyagként való új felhasználásának engedélyezésére vonatkozik.
            
         
               (4)
            
            
               A készítmény elválasztott malacok, hízósertések és brojlercsirkék esetében történő felhasználását a 243/2007/EK bizottsági rendelet (2), tojótyúkok és hízópulykák esetében történő felhasználását az 1142/2007/EK bizottsági rendelet (3), kacsák esetében történő felhasználását a 165/2008/EK bizottsági rendelet (4), kocák esetében történő felhasználását pedig az 505/2008/EK bizottsági rendelet (5) engedélyezte.
            
         
               (5)
            
            
               A kisebb madárfajok és díszmadarak esetében történő engedélyezés iránti kérelem alátámasztására új adatokat nyújtottak be. Az Európai Élelmiszer-biztonsági Hatóság (a továbbiakban: Hatóság) 2009. december 9-i véleményében (6) megállapította, hogy a 3-fitáz nincs káros hatással sem az állati, sem az emberi egészségre, sem a környezetre, és hatékonyan javítja a takarmányok emészthetőségét. A Hatóság szerint nem szükséges elrendelni a forgalomba hozatalt követő egyedi nyomonkövetési előírásokat. Emellett ellenőrizte az 1831/2003/EK rendelettel létrehozott közösségi referencialaboratórium által a takarmányban lévő adalékanyag vizsgálatakor alkalmazott analitikai módszerrel kapcsolatban benyújtott jelentést is.
            
         
               (6)
            
            
               A 3-fitáz értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként való felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 21-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 73., 2007.3.13., 4. o.
   
      (3)  HL L 256., 2007.10.2., 20. o.
   
      (4)  HL L 50., 2008.2.23., 8. o.
   
      (5)  HL L 149., 2008.6.7., 33. o.
   
      (6)  The EFSA Journal 2010; 8(1):1427.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a1600
               
               
                  BASF SE
               
               
                  3-fitáz
               
               
                  
                               
                           
                           
                              Az adalékanyag összetétele:
                              Az Aspergillus niger (CBS 101 672) által előállított 3-fitáz (EC 3.1.3.8), melynek legkisebb aktivitása:
                              
                                           
                                       
                                       
                                          Szilárd formában: 5 000 FTU (1)/g
                                       
                                    
                                           
                                       
                                       
                                          Folyékony formában: 5 000 FTU/ml
                                       
                                    
                        
                               
                           
                           
                              A hatóanyag jellemzése:
                              Az Aspergillus niger (CBS 101 672) által előállított 3-fitáz (EC 3.1.3.8)
                           
                        
                               
                           
                           
                              Analitikai módszer (2)
                              
                              Kolorimetriás módszer, az enzim által a fitát-szubsztrátumból felszabadított szervetlen foszfát mérésére.
                           
                        
               
                  Díszmadarak és az összes kisebb madárfaj, kacsák kivételével
               
               
                  —
               
               
                  250 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Ajánlott adag a teljes értékű takarmány egy kilogrammjára vonatkoztatva valamennyi faj esetében: 300–500 FTU
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó takarmányban való felhasználásra.
                           
                        
               
                  2020.5.12.
               
            
         (1)  1 FTU az az enzimmennyiség, mely 5,5 pH mellett és 37 °C-on percenként 1 mikromol szervetlen foszfátot szabadít fel nátrium-fitátból.
      
         (2)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives